b'\n_START_ARTICLE_\nZimbabv\xc4\x97 Rodezija\n_START_SECTION_\nZimbabv\xc4\x97s Rodezijos vyriausyb\xc4\x97\n_START_PARAGRAPH_\nPer trump\xc4\x85 Zimbabv\xc4\x97s Rodezijos egzistavimo laikotarp\xc4\xaf \xc4\xafvyko vieneri rinkimai, po kuri\xc5\xb3 buvo sudaryta trumpai gyvavusi dviras\xc4\x97 vyriausyb\xc4\x97._NEWLINE_Respublik\xc4\x85 vald\xc4\x97 ministras pirmininkas ir kabinetas, i\xc5\xa1rinkti 100 nari\xc5\xb3 Asambl\xc4\x97jos r\xc5\xabmuose i\xc5\xa1 daugumos partijos. I\xc5\xa1 40 nari\xc5\xb3 sudarytas senatas veik\xc4\x97 kaip auk\xc5\xa1tieji r\xc5\xabmai. Abeji r\xc5\xabmai rinko prezidento, kieno vardu veik\xc4\x97 vyriausyb\xc4\x97.\n_START_SECTION_\nSenatas\n_START_PARAGRAPH_\nZimbabv\xc4\x97s Rodezijos senatas tur\xc4\x97jo 40 nari\xc5\xb3. Po 10 senato nari\xc5\xb3 i\xc5\xa1rinkdavo Asambl\xc4\x97jos r\xc5\xabm\xc5\xb3 baltaod\xc5\xbeiai nariai ir juodaod\xc5\xbeiai nariai i\xc5\xa1 bendr\xc5\xb3j\xc5\xb3 s\xc4\x85ra\xc5\xa1\xc5\xb3. Po 5 narius parinko Ma\xc5\xa1onalando ir Matabelelando vad\xc5\xb3 tarybos. Likusius narius ministro pirmininko patartas tiesiogiai skyr\xc4\x97 respublikos prezidentas.\n_START_SECTION_\nPrezidentas\n_START_PARAGRAPH_\nZimbabv\xc4\x97s Rodezijos prezident\xc4\x85 rinko visi parlamento nariai. 1979\xc2\xa0m. gegu\xc5\xbe\xc4\x97s 28 d. rinkimuose kandidatais \xc4\xaf prezidentus buvo i\xc5\xa1kelti Josiah Zion Gumede (i\xc5\xa1 UANC) ir Timothy Ngundu Bateson Ndlovu (i\xc5\xa1 UNFP). Gumede laim\xc4\x97jo 80 bals\xc5\xb3 prie\xc5\xa1 33 (1979\xc2\xa0m. gegu\xc5\xbe\xc4\x97s 29 d. Daily Telegraph prane\xc5\xa1imas).\n_START_SECTION_\nMinistras pirmininkas\n_START_PARAGRAPH_\nKadangi UANC partija tur\xc4\x97jo 51 viet\xc4\x85 i\xc5\xa1 100, Abel Muzorewa buvo paskirtas Zimbabv\xc4\x97s Rodezijos ministru pirmininku. Jis suformavo jungtin\xc4\x99 vyriausyb\xc4\x99 su Janu Smitu, buvusiu ankstesniu ministru pirmininku (Rodezijos respublikos) ir tapusiu ministru be portfelio. A. Muzoreva paband\xc4\x97 \xc4\xaf vyriausyb\xc4\x99 \xc4\xaftraukti kitas afrikie\xc4\x8di\xc5\xb3 partijas, kurios rinkimus pralaim\xc4\x97jo._NEWLINE_Muzorevos vyriausyb\xc4\x97je Rodezijos fronto nariai buvo teisingumo, \xc5\xbeem\xc4\x97s \xc5\xabkio ir finans\xc5\xb3 ministrai. Baltaod\xc5\xbeiai \xc5\xa1alyje i\xc5\xa1laik\xc4\x97 vald\xc5\xbei\xc4\x85 civilini\xc5\xb3 tarnautoj\xc5\xb3, teisingumo sferose, policijoje ir ginkluotosiose paj\xc4\x97gose._NEWLINE_B\xc5\xabdamas vald\xc5\xbeioje Muzoreva ie\xc5\xa1kojo b\xc5\xabd\xc5\xb3 i\xc5\xa1 \xc5\xa1alies pavadinimo pa\xc5\xa1alinti \xc5\xbeod\xc4\xaf Rhodesia. Fakti\xc5\xa1kai buvo priimta nauja nacionalin\xc4\x97 v\xc4\x97liava su Zimbabwes Pauk\xc5\xa1\xc4\x8diu._NEWLINE_Nacionalin\xc4\x97 aviakompanija Air Rhodesia buvo pervadinta \xc4\xaf Air Zimbabwe.'